На основу члана 2, члана 4. и члана 13. Закона о комуналним делатностима (Службени гласник РС број 88/11), члана 32. Законао локалној самоуправи Службени гласник РС број 129/07), члана 20. Закона о управљању отпадом (Службенигласник РС број 36/09) и члана ____ Статута општине Књажевац  (Службени гласник општине Књажевац, број ____), Скупштина општине Књажевац, на седници одржаној ___________. године, донела је, 

O УПРАВЉАЊУ КОМУНАЛНИМ ОТПАДОМ НА ТЕРИТОРИЈИ ОПШТИНЕ КЊАЖЕВАЦ  

1) ОПШТЕ ОДРЕДБЕ

Члан 1.
Овом Одлуком прописују се општи услови и начин обављања комуналне делатности - управљање комуналним отпадом, дефинисање квалитета услуга, обима, доступности и континуитета, као и надзор над вршењем истих.  

Општина обезбеђује услове за обављање ове комуналне делатности тако што изграђене комуналне објекте, који служе обавању комуналне делатности предаје на коришћење, управљање и одржавање лицу коме је поверено обављање комуналне делатности. 
Поверавање обављања ове  комуналне  делатности врши се оснивањем јавног предузећа или уговором.
Члан 2.
Управљање комуналним отпадом врши се на начин којим се обезбеђује најмањи ризик по угрожавање живота и здравља људи и животне средине, контролом и мерама смањења:

• загађења вода, ваздуха и земљишта;

• опасности по биљни и животињски свет;

• опасности од настајања удеса, експлозија или пожара;

• негативних утицаја на пределе и природна добра посебних вредности;

• нивоа буке и непријатних мириса

Управљање комуналним отпадом је сакупљање комуналног отпада, његово одвожење, третман и безбедно одлагање, укључујући управљање, одржавање, санирање и затварање депонија, као и селекција секундарних сировина и одржавање, њихово складиштење и третман, као и надзор над наведеним активностима и брига о постројењима за управљање отпадом после затварања.
Члан 3.
Управљање отпадом је делатност од општег интереса.

За обављање комуналне делатности из члана 2 ове Одлуке основано је јавно предузеће: Јавно комунално предузеће „Стандард“ Књажевац у даљем тексту: Вршилац делатности.
Члан 4.

Изрази употребљени у овој Одлуци имају следеће значење:

1) комунални отпад је отпад из домаћинстава (кућни отпад), као и други отпад који је по својој природи или саставу сличан отпаду из домаћинства;

2) комерцијални отпад је отпад који настаје у предузећима, установама и другим институцијама које се у целини или делимично баве трговином, услугама, канцеларијским пословима, спортом, рекреацијом или забавом, осим кућног и индустријског отпада;

3) индуструјски отпад је отпад из било које индустрије или са локације на којој

се налази индустрија, осим јаловине и пратећих минералних сировина из рудника и каменолома ;

4) неопасан отпад је отпад који нема карактеристике опасног отпада;
5) опасан отпад је отпад који по свом пореклу, саставу или концентрацији опасних материја може проузроковати опасност по животну средину и здравље људи и има најмање једну од опасних карактеристика утврђених посебним прописима, укључујући и амбалажу у коју је опасан отпад био или јесте упакован;

6) кабасти отпад је отпад из домаћинству који се по својој величини не може одлагати у посуде за сакупљање отпада (апарати беле технике, намештај, делови санитарне опреме, и друго).
7) инертни отпад јесте отпад који није подложан било којим физичким, хемиским или биолошким променама; не раствара се , не сагорева или на други начин физички или хемиски реагује, није биолошки разградив или не утиче неповољно на друге материје са којима долази у контакт на начин који може да доведе до загађења животне средине или угрози здравље људи; укупно излуживање и садржај загађујућих материја у отпаду  и екотоксичност излужених материја мора бити у дозвољеним границама , а посебно не смеју да угрожавају квалитет површинских и/или подземних вода.

7) Корисник комуналне услуге, у смислу ове одлуке је физичко лице са пребивалиштем на територији општине Кикинде; привредно друштво, предузетник, друго правно лице или њихов огранак, као укњижени или неукњижени инвеститор, власник, закупац, корисник или држалац стана, стамбеног или пословног објекта или просторије као и организатор манифестација из које настаје отпад.
2) ОБАВЉАЊЕ ДЕЛАТНОСТИ
Члан 5.
Делатност сакупљања и безбедног одлагања, селекције, складиштења и третмана инертног и неопасног комуналног, комерцијалног и индустријског отпада; укључујући управљање, одржавање, санирање и затварање општинске депоније, обавља јавно предузеће, привредно друштво, предузетник или други привредни субјекат којем је делатност поверена (у даљем тексту: Вршилац делатности).

Вршилац делатности поверене послове обавља и има обавезе прописане законом, подзаконским акатима, планом управљања отпадом, овом Одлуком и другим одлукама и актима надлежних органа општине Књажевац, одлуком или уговором о оснивању и дозволом надлежног органа општине, односно другог надлежног органа, у складу са Законом о управљању отпадом.
Делатност сакупљања, превоза, селекције, третмана и складиштења отпада на територији општине Књажевац, осим отпада из става 1. овог члана, физичко и правно лице или предузетник врши на основу дозволе надлежног органа општине уколико законом није одређена надлежност другог органа.
Члан 6.
Вршилац делатности је дужан да свој рад и пословање организује на начин којим се обезбеђује:
- трајност, односно континуитет у обављању делатности;

- обим и врсту услуга, којим се обезбеђује потребан ниво у задовољавању потреба корисника,

- одговарајући квалитет услуга, здравствену и хигијенску исправност, тачност у погледу рокова, сигурност корисника у погледу добијања услуга, поузданост у пружању услуга;

- развој и унапређење квалитета и асортимана услуга, унапређивање организације рада, ефикасности и других услова пружања услуга;

- ред првенства у пружању услуга у случају више силе;

- заштита и обезбеђење објеката, уређаја и инсталација;

- стална функционалност објеката, опреме и уређаја за пружање услуга;

- заштита животне средине у смислу спречавања расипања смећа.
- и друго.

Члан .7.

Вршилац делатности  је дужан да смеће сакупља најмање једанпут недељно, по Програмом сакупљања.
Сакупљање из става 1. Овог члана не врши се у дане државног празника већ првог наредног радног дана и то уз обавезу сакупљања и оног дела насеља који је по програму био у дан државног празника. 
У зимском периоду на изузетно неприступачним деловима град а због временских услова сакупљање смећа се обавља првог наредног дана по стварању услова приступа.

Корисници могу са Вршиоцем делатности склопити посебан уговор којим ће се регулисати чешћи извоз смеће 
1.1. Годишњи програм сакупљања
Члан 8
Вршилац делатности поверене делатности и послове врши према годишњем програму који, до 31. децембра текуће године, доноси, на који Општинско веће општине Књажевац даје сагласност сакупљања смећа и на извештај о извршењу програма
Програм сакупљања садржи:

- број и категорије корисника који су програмом обухваћени;

- недељни и дневни распоред сакупљања по насељима, зонама и улицама;

-период, обухвата и начин сакупљања кабастог отпада (стари намештај, апарати за домаћинство и др.);

- број и врсту ангажованих и потребних посуда,

- техничко – технолошке услове за извршење програма;
- укупан број контејнера за пролећно и јесење чишћење и период активности. 

- мере и активности за унапређење система, квалитета и услова вршења услуга.

Програм сакупљања и измене програма, ступају на снагу по прибављању сагласности До прибављања сагласности Вршилац делатности дужан је да примењује постојећи програм.
У случају ванредних временских прилика епидемиолошких или других оправданих разлога Општинско веће општине Књажевац, односно орган који је овлашћен може одредити да се у појединим деловима гарада извози смеће мимо времена и динамике предвиђене програмом. 
1.2. Сакупљање комунални отпада и комерцијалног отпада
Члан 9.
Комунални отпад и комерцијални отпад сличан кућном из пословног простора сакупља се и одлаже у типске посуде.

Тип, број и врсту посуда за смеће као одговарајућу посуду одређује Вршилац делатности.

Набавку, одржавање и замену дотрајалих посуда о свом трошку обавља корисник.
Члан 10.
Број, запремина и врста посуда за сакупљање комунални отпад одређује се по домаћинству најмање једна посуда.
Врсту, запремину и број посуда за сакупљање комерцијалног отпада одређује Вршилац делатности према процени количине, а утврђује се уговором са корисником.

Комерцијални отпад може се одлагати заједно са кућним под условом да је корисник обезбедио посуде довољне запремине. 

Члан 11.
Посуда за смеће се држи на месту предвиђеном техничком документацијом за

изградњу објекта. 

Ако место за држање није одређено на начин из става 1. овог члана, место за држање одређује  Вршилац делатности и то у кругу објекта најмање једану одговарајућу посуду.
На јавним површинама место за држање посуда са заштитом од расипања и погледа уређује и одређије Вршилац делатности и предузеће из области урбанизма.  
Члан 12.
Корисник је дужан да посуду користи наменски и да је употребљава и рукује на начин којим се чува од оштећења и уништења.

Корисник у посуду не сме сипати течност, жар, палити ватру, посуду држати у близини ватре и у посуду одлагати кабасти отпад и отпад за који није намењена.

Корисник сноси трошкове замене посуде која је уништена или оштећена његовом кривицом.

Корисник је дужан да пријави оштећење, уништење или нестанак посуде.
Корисник услуге чије су посуде за смеће оштећене у већој мери или дотрајале дужан је да исту одмах замени посудом која испуњава услове.  

У случају сумње да кориснику не одговара посуда смеће Вршилац делатности. одређује кориснику тип, број и врсту посуда за смеће као одговарајућу посуду
Под посудом за смеће подразумева се контејнер, типска канта за смеће, стандардна кеса за смећње и др. 

Под одговарајућом посудом за смеће у смислу ове Одлуке подразумева се : 
1. За физичка лица типска канта за смеће запремине 80 литара.

2. За правна лица и предузетинике према делатности коју обављају контејнер

запремине 1, 3, 5 метара кубних или типска канта за смеће запремине 80 литара.

3. За физичка, правна лица и предузетинике у сеоским насељима – контејнер типска канта за смеће или друга адекватна посуда у складу са одредбама ове Одлуке. 

У стамбеним зградама за колективно становање корисници стамбених и пословних просторија у згради обавезни су да обезбеде најмање једну типску канту за смеће за сваки стан по једну или одговарајући број контејнера.
Под одговарјућим бројем контејнера у станбеним зградама за колективно становање подразумева се контејнер запремине 1, 3. и 5. метара кубних зависно од броја станова, и то:

· за стамбене зграде до 5 станова – контејнер од 1 метар кубни

· за стамбене зграде до 20 станова – контејнер од 3 метара кубних

· за стмбене зграде од 20 до 35 станова – контејнер од 5 метара кубних,

· за стамбене зграде прко 35 станова – 2 контејнера од 5 метара кубних.˝

Члан 13.
Корисник који посуду држи у дворишту дужан је да посуду припреми за истовар, у дане извоза смећа корисник је обавезан да посуду постави непосредно поред капије односно улаза у пословни простор.
Посуде из заједничког отвореног дворишта и са јавне површине, припремају за истовар и након истовара враћају на предвиђено место радници Вршиоца делатности.
Забрањено је одлагање смећа и других отпадака из пословних и стамбених просторија у уличне посуде за смеће намењене пролазницима и туђе посуде за смеће.

Забрањено је спаљивање смећа изван за то одређених постројења. 

Члан 14
Сакупљање и одвожење отпадака из стамбених пословних и других објеката који се не сматрају смећем ни индустријским отпадом врши се у виду акција пролећног и јесењег чишћења а чију динамику одређује месне заједнице са Вршиоцем делатности у смислу члана 8 став 2.

Вршилац делатности може на захтев корисника стамбеног, пословног или другог објекта да извезе отпадке који не спадају у комунални отпад, уз накнаду. 

Вршилац делатности дужан је да отпадке из предходног става извезе по налогу надлежног општинског инспектора а на терет корисника стамбеног, пословног или другог објекта.
Члан 15.
Вршилац делатности је дужан да збирне контејнере и контејнере на јавним површинама периодично очисти и опере (у пролеће до 31.05 и у јесен до 30.09 текуће године)
 Индивидуалне контејнере и канте за смеће дужан је да периодично очисти и опере корисник. .(у пролеће и у јесен текуће године).
Приликом сакупљања и одвожења Вршилац делатности је дужан да обезбеди да се отпад не расипа, не подиже прашина и не ствара бука, као и да се не оштећују посуде.

После утовара смећа Вршилац делатности је дужан да очисти простор на коме је утовар вршен као и простор око контејнера, односно посуда за смеће. 

Члан 16.
Предузећа, предузетници и физичка лица која обављају трговинску, угоститељску и другу делатност дужна су да обезбеде простор и одговарајуће посуде за одлагање амбалаже и другог отпада који настају у обављању тих делатности, који не спадају у комунални отпад, као и услове којима се спречава растурање амбалаже и других отпадака.
Корисници из става 1. Овог члана могу склопити посебан уговор са Вршиоцем делатности којим ће се уредити време, динамика и друга питања у вези одвожења амбалаже и других отпадака који настају у обављању делатности 

Забрањено је одлагање амбалаже и других отпадака који не спадју у комунални отпад у посуде постављене за одлагање из стамбених објеката, у уличне посуде намењене пролазницима и туђе посуде.
Члан 17
Предузећа, предузетници и физичка лица код којих у обављању делатности настају отпадне материје које имају употребну вредност и могу се користити као секундарне сировине, дужни су да са тим отпадом поступају у складу са прписима којим се уређују услови разврставања, одлагања, коришћења и складиштења таквог отпада. 
Предузећа, предузетници и физичка лица код којих у обављању делатности настају отпадне материје које имају својство опасаног отпада дужни су да са истим поступају у складу са посебним прописима.

ПРАВА И ОБАВЕЗЕ ВРШИОЦА ДЕЛАТНОСТИ
Члан 18
Вршилац делатности је дужан да свој рад и пословање организује у складу са законом, другим прописима и одредбама ове Одлуке на начин којим се обезбеђује уговорен обим, врста и квалитет услуге као и сталну и функционалну способност система преко кога пружа ову комуналну услугу а у циљу трајног и несметаногпружања услуге свим корисницима непрекино, осим у случају више силе. 

Вршилац услуге је дужан да организује свој рад и пословање на начин којим обезбеђује: 
1. трајно и несметано пружање комуналне услуге управљања комуналним отпадом

2. пружање услуге у уговореном обиму и квалитету који подразумева тачност у погледу рокова, сигурности корисника у добијању услуге

3. предузимање мера одржавања, развоја и заштите објеката

4. развој и унапређење квалитета комуналне услуге управљања комуналним отпадом.

Обустава пружање услуге
Члан 19

Вршилац делатности може обуставити пружање услуге уколико Корисник уништи или оштети посуду, или не плаћа накнаду за извршене услуге непрекидно дуже од два месеца од дана доспећа неплаћеног рачуна.
У случају из става 1. Вршилац делатности је дужан да у писменој форми обавести корисника о могућности обуставе пружања услуге и остави му примерени рок  од најмање 15 дана за испуњење обавезе. 

Вршилац делатности је дужан да одмах по престанку разлога који су довели до обуставе, у року од најдуже седам дана настави са пружањем услуге.
Члан 20

Вршилац делатности је дужан да обезбеди информисања корисника, а нарочито да:

- путем бесплатног телефонског позива кориснику да информације од значаја за коришћење услуга;

- у јавним гласилима објављује број телефона корисничког сервиса;

- на свом порталу објави ценовник, распоред вршења услуга, радно време и друге податке од значаја за информисање Корисника услуга.
Рекламација
Члан 21

Вршилац делатности је дужан да:

- одговори на рекламацију и Кориснику да тражене податке који се односе на његова права и обавезе,

- у року од осам дана, у писаној форми достави одговор на писану рекламацију. 

Уколико је рекламација основана Вршилац делатности је дужан да у року од седам дана отклони недостатке и последице.
ПРАВА И ОБАВЕЗЕ КОРИСНИКА
Члан 22

Корисник дужан је да:
- отпад сакупља и одлаже у посуде,

- сакупљен отпад преда Вршиоцу делатности ради транспорта и одлагања отпада,

- плаћа накнаду утврђену ценовником,
- извршава и друге обавезе утврђене овом Одлуком.
- корисник може извозити смеће возилима који у смислу заштите животне средине спречавају расипање смећа. 

Члан 23

Корисник стана, стамбеног или пословног објекта, просторије или простора из којег настаје Отпад, дужан је да Вршиоцу делатности поднесе пријаву за коришћење услуга у року од 10 дана од дана:

- закључења уговора о купопродаји или закупу;

- стицања наслеђем или поклоном;

- прибављања употребне дозволе или

- заснивања државине или фактичког коришћења,

- почетка коришћења по другом правном основу.

Обавеза Корисника из члана 22. настаје даном почетка коришћења стана, стамбеног или пословног објекта или просторије. 

Корисник, који није одјавио коришћење стана, стамбеног или пословног објекта или просторије, остаје носилац обавеза и дужан је да редовно плаћа накнаду.

Корисник је дужан да Вршиоцу делатности у року од 10 дана настанка промене пријави :

- промену корисника по основу из става 1. овог члана,

- промену намене стамбеног или пословног објекта,

- промену површине објекта или броја корисника,

- промену пословног имена, адресе или личнох података ,

- престанак коришћење објекта по другом правном основу.
Члан 24

Датум почетка коришћења услуге Вршиоца делатности утврђује се уговором.  
Обавезе из члана 22. ове Одлуке мирују у периоду у којем се стан, стамбени или пословни објекат, просторије или простор не користе дуже од 30 дана, под условом да је коришћење благовремено отказано због дуже одсутности, привременог прекида рада или некоришћења.

Корисник је дужан да, у року од 10 дана од престанка разлога из претходног

става, пријави почетак поновног коришћења.
Корисник је дужан да овлашћеном лицу Вршиоца делатности да тачне податке потребне за закључење уговора и контролу коришћења услуге. 

Члан 25

Вршилац делатности је дужан да Кориснику да понуду за закључење уговора са условима вршења услуга и предлогом уговора.

Права и обавезе Корисника и Вршиоца делатности наведена у понуди и у уговору морају бити у складу са законом, овом одлуком и објављеним ценовником.

Елементи уговора и понуде, који подлежу променама, уносе се у уговор према стању на дан давања понуде, односно на дан закључења уговора, као и уз позивање на акт којим се одређују.
Члан 26

Уколико Вршилац комуналне делатности не закључи појединачне уговоре са корисницима ове комуналне услуге, сматра се да је уговорни однос о пружању комуналне услуге настао почетком пружања комуналне услуге, када настаје обавеза Корисника да плаћа накнаду за пружену услугу. 
Обавеза Корисника, укључујући и плаћање цене комуналне услуге настају даном почетка пружања комуналне услуге и када се она користи супротно прописима којима са уређује ова комунална делатност. 
Члан 27

Поред обавеза из члана 22.,23. и 24. ове Одлуке Корисник је дужан да:
1. не омета запослене код Вршиоца делатности у обављању послова,

2. врши селекцију отпада, уколико су посуде или амбалажа за одлагање обезбеђене и обележене,

3. одлаже отпад на начин којим се заузима најмања запремина посуде,

4. одлаже отпад који по својој величини може да стане у посуду.

Члан 28

Организација и начин издвајања и предаје опасаног отпада из домаћинства (отпадне батерије, уља, боје и лакови, пестициди и др.) и примарне селекцију комуналног отпада ради рециклаже врши се у складу са Локалним планом управљања отпадом и посебном одлуком.
 ЦЕНЕ У СЛУГА
Члан 29

Корисници ове комуналне услуге Вршиоцу делатности плаћају цену за извршену услугу. 
Цене услуга Вршилац делатности утврђује у складу са критеријумима и мерилима у утврђеним законом и одлукама Скупштине општине уз предходну сагласност Општинског већа.

На цене за пружање комуналне услуге сагласност даје Општинско веће.

Уз захтев за давање сагласности Вршилац делатности доставља образложење које нарочито садржи разлоге за промену и детаљну структуру предложене цене.
Цена се утврђује на основу елемената за утврђивање цене: 

· пословни расходи исказани у пословним књигама и финасијским извештајима; 

· расходи за изгрању објеката  комуналне инфраструктруе за обављање делатности и набавку потребне опреме према усвојеним програмима и плановима Вршиоца делатности на које је сагласност дала Скупштина општине; 

· добит Вршиоца делатности.

Средства која су намењена за финансирање обнове и изградње објеката комуналне инфраструктуре исказују се посебно и могу се употртебити само за те намене.

Општина објављује захтев са образложењем на огласној табли и на својој интернет презентацији најмање 15 дана пре дана доношења одлуке.


Цене из овог члана ступају на снагу по прибављеној сагласности и објављивању у службеном листу општине. 

Цене Вршилац делатности објављује на свом сајту и у својим пословним просторијама.
Одељење Општинске управе надлежно за комуналне делатности обавезно је да пратикретање цена услуге управљања комуналним отпадом. А нарочито усклађеност цене са принципима утврђеним законом којим се уређују комуналне делатности и о истом извештава Општинско веће и Скупштину општине.
Члан 30

Утврђују се следеће категорије корисника и начин утврђивања и обрачуна накнаде:

1. Домаћинство - по метру квадратном корисног стамбеног простора,

2. Домаћинство у зградама колективног становања – по метру квадратном корисног стамбеног простора,

3. Школе и здравствене установе - по метру квадратном корисне површине објекта,

4. Остале установе и јавне службе - по метру квадратном корисне површине објекта,

5. Привредна друштва, предузеници и самосталне делатности - по метру квадратном пословног простора.
6. Бензинске пумпе и киосци по објекту 

7. Стоваришта и складишта по метру квадратном затвореног простора и 50% од цене за отворени простор

8. Пословне просторије из којих се контејнерима извози отпад који не спада у комунални отпад, по контејнеру. 

9. Производни погон у индустрији по метру квадратном за административни простор и ресторане друштвене исхране.
10. Социјално угрожена домаћинства и лица.

У оквиру категорија корисника из става 1.тачка 10. овог члана, а у зависности од количине отпада, потребних посуда и начина одлагања Ценовником се утврђују различите групе и цене услуга.

Општинско веће општине Књажевац за сваку годину утврђује:

- социјално угрожена домаћинства и лица која остварују право на бесплатно коришћење услуга;
- социјално угрожених домаћинстава и лица која остварују право на субвенционисану цену услуга

- начин субвенционисања.
Обрачун и плаћање

Члан 31
Обрачуна и наплата цене из члана 30. ове Одлуке врши се тромесечним рачуном, за физичка лица Рачун доспева на наплату до двадесетог у месецу за предходни месец. 
Месечним рачуном за правна лица. Рачун доспева на наплату до петог у месецу за предходни месец.
У случају неблаговременог плаћања Вршилац делатности има право на обрачун законске затезне камате.

Рок за рекламацију рачуна је 15 дана од дана пријема за физичка лица и 5 дана за привредна друштва и предузетнике.

Поступак принудне наплате потраживања може се покренути против корисника који има неизмирене обавезе по рачунима за два тромесечја, уз обавезу достављања опомене пред утужење и накнадним роком плаћања од 15 дана.
Цене осталих услуга
Члан 32
Цене, начин обрачуна, услови плаћања, и услови пружања услуга сакупљања, одвожења и депоновања индустријског и другог отпада чије одлагање на депонију је дозвољено, изнајмљивања посуда и др., утврђују се ценовником. 

Ценовник из претходног става Вршилац делатности објављује на свом сајту и у својим пословним просторијама.
8) ОБАВЕЗЕ У СЛУЧАЈУ ПОРЕМЕЋАЈА ИЛИ ПРЕКИДА У ПРУЖАЊУ УСЛУГА
Члан 33.
У случају планираних или очекиваних сметњи или прекида у пружању услуга, Вршилац делатности је дужан да најкасније 24 сата раније о томе обавести орган управе надлежан за инспекцијске послове и да путем средстава јавног информисања или на други погодан начин обавести кориснике.

Вршилац делатности је дужан да отклони узроке и сакупи отпад у року од 48 сати.

На образложен предлог Вршиоца делатности, надлежни инспекцијски орган може одобрити продужење рока из претходног става. 
Члан 34.
У случају наступања непланираних или неочекиваних поремећаја или прекида у пружању услуга, Вршилац делатности је дужан да одмах о томе обавести орган управе надлежан за инспекцијске послове и да истовремено предузме мере за отклањање узрока поремећаја.
Уколико Вршилац делатности то не учини у утврђеном року, извршни орган општине има право да на терет Вршиоца предузме мере за хитну заштиту комуналних објеката и друге имовине која је угрожена.
Члан 35.
По пријему обавештења о непланираном прекиду, односно по утврђивању поремећаја или прекида у пружању комуналних услуга, извршни орган општине дужан је да:

1. одреди ред првенства и начин пружања услуга оним корисницима код којих би услед прекида настала опасност по живот и рад грађана или рад правних и физичких лица, или би настала значајна, односно ненадокнадива штета;

2. предузме мере за хитну заштиту комуналних објеката и друге имовине која је угрожена;

3. утврди разлоге и евентуалну одговорност за поремећај, односно прекид вршења делатности и учињену штету.
Члан 36.
У случају штрајка, Вршилац делатности је обавезан да обезбеди минимум процеса рада у складу са својим актом на који сагласност даје председник општине.
Члан 37.
Депонија јесте место за одлагање отпада на површини или испод површине земље где се отпад одлаже укључујући: интерна места за одлагање (депонија где произвођач одлаже сопствени отпад на месту настанка), стална места (више од једне године) која се користе за привремено складиштење отпада, осим трансфер станица и складиштења отпада пре третмана или поновног искоришћења (период краћи од три године)  или складиштења отпада пре одлагања (период краћи од једне године)

Члан 38.

Локација за уређење простора за депонију одређује се у складу са урбанистичким плановима и мора бити одређена, уређена и опремљена у складу са критеријумима утврђеним посебним прописима. 

Члан 39.

О одржавању градске депоније стара се Вршилац делатности а у опремању и уређењу депонија у сеоским насељима старају се месне заједнице.

Члан 40.

На депонији је забрањен приступ неовлашћеним лицима осим када физичко или правно лице одлаже отпад уз сагласност Вршиоца делатности.
 НАДЗОР
Члан 40.
Управни надзор над применом ове Одлуке и над законитошћу рада Вршиоца делатности врши Општинска управа – Одељење надлежно за комуналне делатности а послове инспекцијског надзора над применом ове Одлуке врши Општинска управа – Одељење надлежно за инспекцијске послове у оквиру својих овлашћења.
У вршењу надзора Одељења из претходног става овог члана предузимају мере за које су овлашћени законом, другим прописима и овом Одлуком. 

Члан 41.
У вршењу инспекцијског надзора, инспектор је овлашћен да врши радње и решењем налаже мере утврђене законом.

Жалба на решење из става 1. овог члана не одлаже извршење решења.
КАЗНЕНЕ ОДРЕДБЕ
Члан 42.
1) Новчаном казном од 50.000,00 до 1.000.000,00 казниће се за прекршај правно лице Вршилац делатности ако поступи супротно одредбама : члана 6,7,8,9 став 2,10 став 1 и 2,11 став 2 и 3, 12 став 6, 13 став 2, 14 став 3, 15 став 1,3 и 4, 18,19,20,21,24 став 1 и 2, 30, 32, 33, 34, 36, 39, 40. 

 2) За прекршај из става 1. овог члана одговорно лице Вршиоца делатности, казниће се новчаном казном од од 2.500,00 до 75.000,00 динара.
3) За прекршај из став 1. овог члана казниће се предузетник , новчаном казном од 5.000,00 до 250.000,00 динара.
Члан 43.
1)За непоштовање забрана и обавеза из ове Одлуке утврђују се следеће прекршаји и казне:
Новчаном казном од 50.000,00 до 500.000,00 казниће се за прекршај правно лице ако:
12 , 13, 22, 23, 24, став2,3 и 4, 26 став 2, 27.
2) За прекршај из став 1. овог члана казниће се одговорно лице у правном лицу, новчаном казном од 2.500,00 до 75.000,00 динара.

3) За прекршај из став 1. овог члана казниће се предузетник, новчаном казном од 5.000,00 до 250.000,00 динара.

4) За прекршај из став 1. овог члана казниће се физичко лице , новчаном казном од 2.500,00 до 75.000,00 динара.
ПРЕЛАЗНЕ И ЗАВРШНЕ ОДРЕДБЕ

Члан 44
Вршилац делатности је дужан да у року од 2 године по ступању на снагу ове Одлуке изврши проверу корисника којима пружа услуге и постојеће евиденције, изврши сравњење података и установи тачну евиденцију као и да са корисницима закључи уговоре о пружању услуга.
Вршилац делатности је обавезан да евиденције одржава у ажурном стању са свим подацима о корисницима, површинама и другим подацима потребним за правилано пружање услуге.

Вршилац делатности је обавезан да води рачуна о заштити података о личности у складу са позитивним прописима.

Члан 45
Ступањем на снагу ове Одлуке престаје да важи Одлука о одржавању чистоће и депоније („Сл.лист општина“ бр. 12/2000, 6/2001, 1/2005, 6/2009)
Члан 46
Ова Одлука ступа на снагу осмог дана од дана објављивања у Службеном листу општине Књажевац. 

Број

Дана

К њ а же в а ц 

ПРЕДСЕДНИК СО, 

Драган Манчић

О Б Р А З Л О Ж Е Њ Е
Правни основ за доношење Одлуке о управљању, сакупљању и одлагању отпада садржан је у члану 20. Закона о управљању отпадом („Сл. гласник РС“ бр. 36/2009 88/2010) и члану 13. Закона о комуналним делатностима („Сл. гласник РС“ бр. 88/2012).

Изради нове одлуке приступило се након оцене да је Одлука о одржавању чистоће и депонија („Службени лист Општине Књажевац “, број 12/2000, 6/2001,1/2005,6/2009 ) застарела и не регулише тј. u недовољној мери регулише обавезе и одговорности АСА-е Књажевац
Предлогом Одлуке, у Члану 5., у складу са Законом о управљању отпадом уређују се основна питања управљања отпадом на територији општине Књажевац, утврђују се надлежности општине Књажевац и обавезе Вршиоца делатности сакупљања и депоновања комуналног, индустијског и опасног отпада који се може депоновати на депонији неопасног отпада, као и обавезе правних лица, предузетника и физичких лица која се баве сакупљањем, превозом, селекцијом, третманом и  складиштењем отпада који није у надлежности АСА-е.  

 Чланом 6. и 7. предлогом Одлуке уређени су циљеви које Вршилац делатности треба да оствари, као и обавеза прибављања сагласности на Годишњи програм сакупљања отпада кућног и комерцијалног отпада. Чланом 8. уређена је садржина Годишњег програма сакупљања кућног и комерцијалног отпада као и распоред сакупљања.

Сакупљање кућног отпада и комерцијалног отпада регулисано је од члана 9. до члана 17. одлуке.
Сакупљање индустријског отпада уређено је чланом 16. и 17. предлога Одлуке. Чланом 16. уређене су законске обавезе произвођача индустријског отпада. Чланом 17. уређена су права и обавезе призвођача индустријског отпада и Вршиоца делатности.

Чланом 20. предлога Олуке прописани су услови и начин обуставе пружања услуге, обавеза Вршиоца делатности да организује кориснички сервис и поступак и начин решавања рекламација и приговора Корисника. 

Од члана 20. до чалана 28. уређена су права и обавезе Корисника су уређена предлогом Одлуке. У овом одељку прописане су обавезе Корисника да опад сакупља и предаје вршиоцу делатности, да плаћа накнаду утврђену ценовником; да пријави почетак коришћења услуге, као и да пријави настале промене. 
 
Поступак повећања, прибављање сагласности и ступања на снагу цена и ценовника су уређена у складу са Законом о комуналним делатностима и Уговором о поверавању делатности.

 Предлога Одлуке, у складу са Законом о комуналним делатностима, прописно је да се за цене услуга за које су критеријуми за њихово утврђивање прописани Уговором, не спроводи поступак јавног објављивања и прибављања сагласности али је утврђена обавеза објављивања ценовника у Службеном листу и обавеза Вршиоца делатности да у случају неоправданог повећања корисницима врасти више наплаћени износ, односно умањи радчун.

 Закона о комуналним делатностима, прописан је поступак промене цена за које Уговором о поверавању делатности нису прописани критеријуми за њихово образовање или промену. Садржина и елементи ценовника, категорије корисника, као и овлашћење Општинског већа да за сваку годину утврди категорије корисника који имају право на бесплатне и субвенционисане услуге . 

  Предлогом Одлуке,  у складу са Законом о управљању отпадом дефинисане су надлежности инспектора за заштиту животне средине, а затим у складу са Законом о комуналним делатностима и надлежности комуналног инспектора.

Казненим одребама утврђени су прекршаји и казне за прекршаје, при чему је прецизирана и проширена одговорност Вршиоца делатности.

